hotchpotch/miracl-hf-unified huggingface dataset:
কাফুরিয়া ইউনিয়ন
কাফুরিয়া ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৫১।
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৭৯৪১ একর বা ৩২.৪ বর্গকিলোমিটার।
কাফুরিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী কাফুরিয়া ইউনিয়নের মোট জনসংখ্যা ছিল ৩২০৭১ জন, যারা ৮২৬৬ টি পরিবারে বসবাস করে, যার মধ্যে পুরুষ হল ১৫৯৭৫ জন এবং নারী হল ১৬০৯৬ জন।
কাফুরিয়া ইউনিয়নের গড় স্বাক্ষরতা হার ৫৪.২%। তার মধ্যে নারী শিক্ষার হার ৫১.৮% এবং পুরুষ শিক্ষার হার ৫৬.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
কাফুরিয়া ইউনিয়নের অর্থনীতি মূলত কৃষি নির্ভর।কাফুরিয়া ইউনিয়ন — বাংলাদেশ জাতীয় তথ্য বাতায়ন
লক্ষ্মীপুর খোলাবাড়িয়া ইউনিয়ন
লক্ষীপুর খোলাবাড়িয়া ইউনিয়ন বাংলাদেশের রাজশাহী বিভাগের নাটোর জেলার নাটোর সদর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৯.৬৩.৬৫।
নাটোর জেলার নাটোর  উপজেলার মধ্যবর্তী স্থানে উপজেলার বৃহত্তম, লক্ষীপুর খোলাবাড়ীয়া  ইউনিয়ন। লক্ষপিুর খোলাবাড়ীয়া ইউনিয়নের তেমন কোন ইতিহাস জানা য়াযনি। এই ইউনিয়ন পরষদটি হয়বতপুর বাজার  এর সামনে অবস্থিত ।  এই ইউনিয়নের আয়তন ১২.৭৪ বর্গ কি: মি:, জেলা পরিষদ হইতে ইউনিয়নে দূরত্ব  ৮ কি: মি:, উপজেলা পরিষদ হইতে ইউনিয়নের দূরত্ব ৮ কি: মি:, এই ইউনিয়নে মোট ১৪ গ্রাম রয়েছে, ইউনিয়নের জনসংখ্যা ৪৫,৫৫০ জন, মোট ভোটার ৩০,২০১ জন, হাট-বাজারের সংখ্যা ৬ টি, ডাকঘরের সংখ্যা ৩টি, এই ইউনিয়নের জন সাধারন সকলেই নিজেদের মধ্যে আন্তরিক।লক্ষীপুর খোলাবাড়ীয় ইউনিয়নের মধ্যে দিয়ে বয়ে গেছে ঐতিহাসিক হেলেঞ্চা নদী। এই নদীতে শুষ্ক মৌসুমে পানি থাকে না। বর্ষা মৌসুমে নদীর কিছু কিছু স্থানে পানি দেখা য়ায। নদীর দুই ধারের মানুষের অবৈধ বসত বাড়ী নির্মানের কারনে এই হেলেঞ্চা নদী তার নাব্যতা দিন দিন হারিয়ে ফেলেছে। এই ইউনিয়নের মধ্যে অনেক মুক্তিযোদ্ধা, সাংবাদিক, ও অনেক বিশিষ্ট ব্যক্তি বর্গ রয়েছে। এই ইউনিয়নের মধ্যে সরকারী-বেসরকারী, মাধ্যমিক, উচ্চমাধ্যমিক ও বিভিন্ন ধরনের শিক্ষা প্রতিষ্ঠান রয়েছে। এই ইউনয়নের মধ্যে বাংলাদেশের দ্বিতীয় বৃহত্তর হাওর-বিল অবস্থিত। বাংলাদেশে দেশে এক মাত্র ঔষুধী গ্রাম এই ৪ নং লক্ষীপুর খোলাবাড়ীয়া ইউনিয়ন । এখানে নানান ধরনের গাছ গাছরার ঔষুধ পাওয়া যায়।
নাটোর সদর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬৬৩৪ একর বা ২৬.৮৫ বর্গকিলোমিটার।
লক্ষীপুর খোলাবাড়িয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
১. গাজীপুর- ১৮৯৯        ২. চৌরী- ১১৮০                   ৩. দÿÿনপুর- ১৬৩২
৪. লক্ষীপুর- ৩৯২৩         ৫. হয়বতপুর- ৬০৫০              ৬. দিয়ারসাতুরিয়া-১৯২৯
৭. কাদিমসাতুরিয়া- ১২৩৫  ৮. চরতেবারিয়া-১৬৫৫             ৯. পারআটঘরিয়া-১২৯৫
১০.ইব্রাহিমপুর-১৫০০      ১১. খোলাবাড়ীয়া- ৪০৬৫          ১২.কাঁঠালবাড়ীয়া-৪০৫০
১৩.শেখেরহাট- ১২৫০      ১৪. বাসুপাড়া-২০৫০               ১৫.দরাপপুর-১২৮৮
১৬.বড়বাড়ীয়া- ৪৮৫৬
লক্ষীপুর খোলাবাড়িয়া ইউনিয়নের গড় স্বাক্ষরতা হার ৫০.৫%। তার মধ্যে নারী শিক্ষার হার ৪৮.৩% এবং পুরুষ শিক্ষার হার ৫২.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
•অন্যান্য (০)
•কলেজ (১)
•কারিগরী (০)
•নিম্ন মাধ্যমিক বিদ্যালয় (২)
•প্রাথমিক বিদ্যালয় (১১)
•বিশ্ববিদ্যালয় (০)
•ভোকেশনাল (০)
•মাদ্রাসা (২)
•মাধ্যমিক বিদ্যালয় (২)
•মেডিকেল কলেজ (০)
লক্ষীপুর খোলাবাড়িয়া ইউনিয়নের অর্থনীতি মূলত কৃষি নির্ভর,
ভেষজ ঔষধী গাছগাছালী চাষাবাদ ও রপ্তানী।লক্ষীপুর খোলাবাড়িয়া ইউনিয়ন — বাংলাদেশ জাতীয় তথ্য বাতায়ন
গ্লেন চ্যাপেল
গ্লেন চ্যাপেল (; জন্ম: ২৩ জানুয়ারি, ১৯৭৪) ইয়র্কশায়ারের স্কিপটন এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্ব পালন করছেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিংয়ে দক্ষতা প্রদর্শন করে চলেছেন।
১৯৯৩ সালে ওল্ড ট্রাফোর্ডে মাত্র ২৭ বলে ও ২১ মিনিটে গ্ল্যামারগনের বিপক্ষে এ কীর্তিগাঁথা রচনা করেন। তবে, ম্যাথু মেনার্ড ও টনি কট্টি’র চেষ্টায় ডিক্লেয়ার করা হয়েছিল। লর্ডসে ১৯৯৬ সালের ন্যাটওয়েস্ট ট্রফির চূড়ান্ত খেলায় এসেক্সের বিপক্ষে স্মরণীয় ক্রীড়ানৈপুণ্য প্রদর্শন করেন। খেলায় তিনি ৬/১৮ পান ও গোল্ড অ্যাওয়ার্ড লাভ করেন। প্রথম-শ্রেণীর ক্রিকেটে ছয়টি সেঞ্চুরির সন্ধান পেয়েছেন। মার্ক পেট্টিনি’র সাথে প্রথম-শ্রেণীর ক্রিকেটে দ্রুততম সেঞ্চুরির রেকর্ড রয়েছে তার।
অক্টোবর, ২০০৮ সালে মৌসুম শেষে স্টুয়ার্ট ল ক্লাব ত্যাগ করলে চ্যাপেলকে ২০০৯ মৌসুম থেকে ল্যাঙ্কাশায়ারের অধিনায়কের দায়িত্বভার অর্পণ করা হয়। এ প্রসঙ্গে তিনি মন্তব্য করেন যে, বড় ধরনের কাউন্টির পক্ষে খেলা ভীষণ সৌভাগ্যের ব্যাপার। ১৮ বছর ধরে ক্লাবের সঙ্গে সংযুক্ত থেকে অধিনায়কের দায়িত্ব পালনে বেশ বড় ধরনের সম্মাননা বিশেষ। আমি ল্যাঙ্কাশায়ারের পদ্ধতির আবিষ্কারবিশেষ। আমি ভবিষ্যতের সফলতা প্রাপ্তিতে প্রতিভাধর খেলোয়াড়দেরকে নিয়ে সামনের দিকে দলকে এগিয়ে যাবো। আঘাতের কারণে ২০০৯ সালে পাঁচটি কাউন্টি চ্যাম্পিয়নশীপের খেলায় অনুপস্থিত থাকলেও তাকে ল্যাঙ্কাশায়ারের বর্ষসেরা খেলোয়াড়ের মর্যাদা দেয়া হয়। ২০১১ সালে কাউন্টি চ্যাম্পিয়নশীপের শিরোপা জয়ে নেতৃত্ব দেন। ঐ বছর ল্যাঙ্কাশায়ারের পঞ্চম খেলোয়াড় হিসেবে ৭,০০০ রান ও ৭০০ উইকেট লাভের কৃতিত্ব প্রদর্শন করেন।
আগস্ট, ২০০৩ সালে ক্যাপবিহীন অবস্থায় স্পিন বোলার গারেথ ব্যাটি ও ব্যাটসম্যান এড স্মিথের সাথে তাকেও ট্রেন্ট ব্রিজ টেস্টে সফরকারী দক্ষিণ আফ্রিকার মোকাবেলা করার উদ্দেশ্যে ১৩ সদস্যের দলে নেয়ার জন্য অন্তর্ভূক্ত করা হয়। দল নির্বাচকমণ্ডলীর সদস্য জিওফ মিলারের মতে, অতিরিক্ত স্পিন ও দ্রুত বোলিংয়ের বিকল্প হিসেবে ব্যাটি ও চ্যাপেলকে নেয়া হয়। কেননা, তারা স্ব-স্ব কাউন্টির পক্ষে বেশ ভালো ক্রীড়ানৈপুণ্য প্রদর্শন করেছিলেন। ঐ মৌসুমে চ্যাপেল ২৭ উইকেট ও ৪৫.১৮ গড়ে রান তুলেন। তবে, চূড়ান্ত একাদশে তাকে রাখা হয়নি।
কাউন্টি চ্যাম্পিয়নশীপে সফলতা লাভের প্রেক্ষিতে ১৩ জুন, ২০০৬ তারিখে বেলফাস্টে আয়ারল্যান্ডের বিপক্ষে একটিমাত্র একদিনের আন্তর্জাতিকে অভিষেক ঘটে তার। কিন্তু চার ওভার উইকেটবিহীন অবস্থায় বোলিং করার পরপরই তিনি আঘাতপ্রাপ্ত হন। এরপর শ্রীলঙ্কা সফরের জন্য তাকে দলে রাখা হলেও তলপেটের আঘাতের কারণে বাদ দেয়া হয়। এরপর থেকেই তিনি ইংল্যান্ড দলের বাইরে থাকেন।
২০০২ মৌসুমে ল্যাঙ্কাশায়ারের বর্ষসেরা খেলোয়াড় হন তিনি। ২০০৪ সালে ল্যাঙ্কাশায়ারের আর্থিক সুবিধাপ্রাপ্তির মৌসুমে তিনি পুরস্কৃত হন। ল্যাঙ্কাশায়ারকে শিরোপা জয়ে তার অনবদ্য ভূমিকায় ২০১২ সালে উইজডেন কর্তৃক বর্ষসেরা ক্রিকেটার হিসেবে ঘোষণা দেয়া হয়। এ প্রসঙ্গে তিনি বলেন, ব্যক্তিগতভাবে মৌসুমটি চমৎকারভাবে কাটিয়েছি। স্বাভাবিক কারণেই এ পুরস্কার লাভ করেছি। তবে, এ কৃতিত্ব গত বছরে বেশ ভালো করা খেলোয়াড়দের জন্যেই সম্ভবপর হয়েছে। ল্যাঙ্কাশায়ারের জন্য এটি চমকপ্রদ বছর। এ পুরস্কার প্রাপ্তিতে নিঃসন্দেহে খেলোয়াড়গণ বিরাট ভূমিকা পালন করেছেন।
ইফতেখার আহমেদ চৌধুরী
ইফতেখার আহমেদ চৌধুরী (জন্ম: ২৫ অক্টোবর ১৯৪৬) হলেন একজন বাংলাদেশী কূটনীতিক ও শিক্ষাবিদ। তিনি ২০০৭ থেকে ২০০৯ পর্যন্ত বাংলাদেশ তত্ত্বাবধায়ক সরকারে পররাষ্ট্র এবং পাবর্ত্য চট্টগ্রাম বিষয়ক উপদেষ্টা হিসাবে দ্বায়িত্ব পালন করেন।
ইফতেখার আহমেদ চৌধুরী ১৯৪৬ সালের ২৫ অক্টোবর তত্কালীন ব্রিটিশ ভারত (বর্তমানঃ বাংলাদেশ)-এর ঢাকায় জন্ম্রহণ করেন। তার পিতার নাম গিয়াসউদ্দিন আহমেদ এবং মাতার নাম রফিকুন্নেসা খাতুন।
ধর্ম বিষয়ক মন্ত্রণালয় (বাংলাদেশ)
ধর্ম বিষয়ক মন্ত্রণালয () হচ্ছে বাংলাদেশ সরকারের একটি মন্ত্রণালয়, যেটি বাংলাদেশে ধর্মীয় কার্যাবলী, অনুষ্ঠান, ভবন এবং হজ্জের সুষ্ঠু পরিচালনার জন্য দায়িত্বপ্রাপ্ত।
বাংলাদেশ স্বাধীন হওয়ার পর ধর্ম বিষয়ক কার্যক্রম প্রথমে শিক্ষা মন্ত্রণালয়ের মাধ্যমে শুরু হয়। অতঃপর এ মন্ত্রণালয়ের ক্রীড়া, সংস্কৃতি ও ধর্ম মন্ত্রণালয়ের আওতাভুক্ত ছিল। ২৫ জানুয়ারি, ১৯৮০ সালে গণপ্রজাতন্ত্রী বাংলাদেশ সরকারের ধর্ম বিষয়ক মন্ত্রণালয় (Ministry of Religious Affairs) একটি পৃথক মন্ত্রণালয় হিসেবে যাত্রা শুরু করে। বিগত ৮ মার্চ, ১৯৮৪ সালে মন্ত্রণালয়টির নামকরণ করা হয় Ministry of Religious Affairs and Endowment. পরবর্তীতে ১৪ জানুয়ারি, ১৯৮৫ তারিখে উক্ত নাম পরিবর্তন করে পুনরায় মন্ত্রণালয়ের নামকরণ করা হয় Ministry of Religious Affairs তথা ধর্ম বিষয়ক মন্ত্রণালয়।
১৯৮০ সালে কার্যক্রম শুরুর পর হতে স্বতন্ত্র মন্ত্রণালয় হিসেবে ধর্ম বিষয়ক মন্ত্রণালয় ইসলামিক ফাউন্ডেশন, ওয়াকফ প্রশাসকের কার্যালয়, হজ্জ অফিস ঢাকা, হজ্জ অফিস, জেদ্দা/ মক্কা, হিন্দু ধর্মীয় কল্যাণ ট্রাস্ট, বৌদ্ধ ধর্মীয় কল্যাণ ট্রাস্ট,খ্রিষ্টান ধর্মীয় কল্যাণ ট্রাস্ট এবং মন্ত্রণালয়ের বিভিন্ন শাখার মাধ্যমে সরকারের ধর্ম বিষয়ক সকল কার্যক্রম পরিচালনাসহ দপ্তরগুলোর কার্যক্রমের মনিটরিং ও সমন্বয় করে থাকে।
ধর্মীয় মূল্যবোধ সম্পন্ন অসাম্প্রদায়িক সমাজ।
ধর্মীয় মূল্যবোধ ও নৈতিকতা বিকাশের মাধ্যমে উদার ও সাম্প্রদায়িক সম্প্রীতির সার্বজনিন সমাজ প্রতিষ্ঠা।
এটি একটি সরকারি প্রতিষ্ঠান যা ১৯৭৫ সালে মন্ত্রণালয়ের অধীনে প্রতিষ্ঠিত হয় যা ইসলামের মূল্যবোধ ও আদর্শগুলি প্রচার করে এবং সেইসব মূল্য ও আদর্শের সাথে সম্পর্কিত কার্যক্রমগুলি পরিচালনা করে। ফাউন্ডেশনের প্রধান কার্যালয় ঢাকায় অবস্থিত, যা ৬ টি বিভাগীয় অফিস এবং ৬৪ টি জেলা কার্যালয়, ৭ ইমাম প্রশিক্ষণ একাডেমী কেন্দ্র এবং ২৯ ইসলামী মিশন সেন্টার দ্বারা সমর্থিত। মহাপরিচালক ফাউন্ডেশনের প্রধান নির্বাহী।
হিন্দু ধর্মীয় কল্যাণ ট্রাস্ট মন্ত্রণালয়ের অধীন একটি সংবিধিবদ্ধ সংস্থা যা হিন্দু সম্প্রদায়ের কল্যাণ এবং হিন্দু মন্দির রক্ষণাবেক্ষণের জন্য দায়িত্বপ্রাপ্ত।
মন্ত্রণালয় হজ্জ ব্যবস্থাপনা দুর্নীতির অভিযোগের সম্মুখীন হয়েছে।
মোহাম্মদ নূরুল ইসলাম (বীর বিক্রম)
শহীদ মোহাম্মদ নূরুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মো. নূরুল ইসলামের জন্ম মাদারীপুর জেলার কালকিনী উপজেলার বাঁশগাড়ী ইউনিয়নের দক্ষিণ বাঁশগাড়ী গ্রামে। তাঁর বাবার নাম লাল মিয়া শিকদার এবং মায়ের নাম জহুরা বেগম। তাঁর স্ত্রীর নাম ফাতেমা বেগম। তাঁর এক ছেলে ও এক মেয়ে।
ইপিআরে চাকরি করতেন নূরুল ইসলাম। ১৯৭১ সালে চাকরিরত ছিলেন ঢাকার পিলখানা ইপিআর সদর দপ্তরে। ২৫ মার্চ রাতে নিরস্ত্র অবস্থায় পিলখানা ইপিআর হাসপাতালে দায়িত্বরত থাকার সময় তিনি আক্রান্ত হন। সেখান থেকে পালিয়ে নিজ এলাকায় এসে মুক্তিযুদ্ধে যোগ দেন। প্রথম দিকে তিনি আহত প্রতিরোধ যোদ্ধাদের সেবা দেন। পরে তাঁদের সঙ্গে ভারতে যান নূরুল ইসলাম। জুলাই মাসের প্রথম দিকে ভারত থেকে স্বল্প প্রশিক্ষণপ্রাপ্ত মুক্তিযোদ্ধাদের কয়েকটি দল পাঠানো হয় মাদারীপুরে। একটি দলের সঙ্গে তাঁকেও পাঠানো হয়। তাঁরা কালকিনি এলাকায় গোপন শিবির করে গেরিলা কায়দায় অপারেশন করতে থাকেন। পাকিস্তান সেনাবাহিনীর যাতায়াতের পথে অ্যামবুশ পেতে আক্রমণ করে সরে পড়া, টেলিফোন যোগাযোগ বিচ্ছিন্ন করে দেওয়া, মাইন দিয়ে সড়কসেতু ধ্বংস করে যোগাযোগ বিচ্ছিন্ন করা ইত্যাদি অপারেশন তাঁরা করতেন। এরই ধারাবাহিকতায় সেদিন তাঁরা ঢাকা-বরিশাল মহাসড়কের একটি সেতু ধ্বংস করেন।
১৯৭১ সালের ২৪ সেপ্টেম্বর মাদারীপুর জেলা সদর থেকে দক্ষিণে ছিলো কালকিনী উপজেলার অবস্থান। নূরুল ইসলামসহ কয়েকজন মুক্তিযোদ্ধা সেদিন ঢাকা-বরিশাল মহাসড়কের একটি সেতু মাইন দিয়ে ধ্বংস করেন। সেতুটি ছিল কালকিনি-গোপালপুর অংশে। সেতু ধ্বংসের পর তাঁরা ফিরে যাচ্ছিলেন নিজেদের গোপন শিবিরে। কিন্তু তাঁদের দুর্ভাগ্য, তখন কাছাকাছি টহলে ছিল একদল পাকিস্তানি সেনা ও রাজাকার। তারা মাইন বিস্ফোরণের শব্দ শুনে দ্রুত এসে তাঁদের আক্রমণ করে। মুক্তিযোদ্ধারা সংখ্যায় ছিলেন কম। নূরুল ইসলামসহ দু-তিনজন ছাড়া বাকি সবাই স্বল্প প্রশিক্ষণপ্রাপ্ত গণবাহিনীর যোদ্ধা। তাঁদের কাছে আধুনিক অস্ত্রও তেমন ছিল না। অন্যদিকে পাকিস্তানি সেনা ও রাজাকার মিলে সংখ্যায় অনেক। সেনারা আধুনিক অস্ত্রশস্ত্রে সজ্জিত। তার পরও মুক্তিযোদ্ধারা সাহসিকতার সঙ্গে পাকিস্তানি সেনাদের মোকাবিলা করতে থাকেন। কিন্তু শেষ পর্যন্ত ব্যর্থ হন। একপর্যায়ে পাকিস্তানি সেনাদের গুলিতে নূরুল ইসলাম শহীদ এবং দু-তিনজন আহত হন। প্রচণ্ড আক্রমণে মুক্তিযোদ্ধারা বিপর্যস্ত হয়ে পড়েন। এই সময় নূরুল ইসলামের সহযোদ্ধারা জীবন বাঁচাতে তাঁর মরদেহ ফেলেই পশ্চাদপসরণ করতে বাধ্য হন। পাকিস্তানি সেনা ও রাজাকাররা তাঁর মরদেহ নিয়ে যায়। পরে সেই মরদেহের আর খোঁজ পাওয়া যায়নি।
দেব এন্টারটেনমেন্ট ভেনচার
দেব এন্টারটেনমেন্ট ভেনচার’ একটি ভারতীয় প্রযোজনা সংস্থা। এর সদর দপ্তর কলকাতা, পশ্চিম বাংলায় অবস্থিত।এটি চলচ্চিত্র প্রযোজনা ও বাংলা চলচ্চিত্র চলচ্চিত্র বণ্টন সংস্থা।৩ টি বাংলা চলচ্চিত্র প্রযোজনা করেছে ‘‘ দেব এন্টারটেনমেন্ট ভেনচার’’। এই সংস্থার কর্ণধার হলেন বংলা চলচ্চিত্রের বিখ্যাত অভিনেতা দেব।সংস্থাটির প্রথম চলচ্চিত্র হল "ধুমকেতু"। এই সংস্থার ককপিট নামে একটি চলচ্চিত্র ২২ সেপ্টেম্বর ২০১৭ সালে দুর্গাপুজোর সময় মুক্তি পায়।
আমিনুর রহমান শামসুদ দোহা
আমিনুর রহমান শামসুদ দোহা (১৯২৯ - ৩ মার্চ ২০১২) হলেন একজন বাংলাদেশী কূটনীতিক ও রাজনীতিবিদ। তিনি ১৯৮২ থেকে ১৯৮৪ সাল পর্যন্ত বাংলাদেশ সরকারে পররাষ্ট্রমন্ত্রী হিসাবে দ্বায়িত্ব পালন করেন।
নূরুল ইসলাম (দ্ব্যর্থতা নিরসন)
নূরুল ইসলাম নামটি নিম্নের ব্যক্তিবর্গকে নির্দেশ করতে পারেঃ
কিলওয়া কিসিওয়ানি
কিলওয়া কিসিওয়ানি হচ্ছে পূর্ব আফ্রিকার আজকের দিনের তাঞ্জানিয়ার দক্ষিণ উপকূলের একটি সম্প্রদায়। ঐতিহাসিকভাবে এটা কিলওয়া সালতানাতের কেন্দ্র ছিলো, একটি মধ্যযুগীয় সালতানাত যা ১৩ থেকে ১৫ খ্রিস্টাব্দে সোয়াহিলি উপকূল জুড়ে বিস্তৃত ছিলো। কিলওয়া কিসিওয়ানি কে ইউনেস্কোর ওয়ার্ল্ড হেরিটেজ সাইটের হিসেবে ঘোষণা করে।
২০০৪ সালে কিলওয়া কিসিওয়ানিকে বিপদাপন্ন ঐতিহ্য তালিকায় অন্তর্ভুক্ত করে। ক্ষয় এবং চাষাবাদ ইত্যাদি কারণে এই দুই প্রত্নস্থল এবং এখানকার সৌধ ও স্থাপনা গুলো দ্রুত অবনতির সম্মুখীন হচ্ছে। উদাহরণস্বরূপ বলা যায় হুসনি কুবওয়া প্রাসাদের পূর্ব অংশ উধাও হয়ে গেছে। বৃষ্টির পানিতে মাটি ধুয়ে যাওয়ার কারণে কিনারার কাছে অবস্থিত কাঠামো সব ধ্বসে পড়ার ঝুঁকিতে আছে। গাছপালা মাটি ক্ষয় কমালেও স্থাপনা সমূহ ভেঙে ফেলে। ২০০৮ সালে প্রকাশিত বিশ্ব সৌধ ফান্ডের তরফের তালিকায় ১০০ বিপদাপন্ন স্থাপনার মধ্যে কিলওয়াও ছিলো। ২০০৮ থেকে এখানকার বিভিন্ন ভবনের সংরক্ষণ কাজে সহায়তা করে আসছে।
দ্য গ্রেট মসজিদ এর Kilwa একটি জামাআতে মসজিদে দ্বীপে এর Kilwa, তাঞ্জানিয়া. এটা ছিল সম্ভবত সালে প্রতিষ্ঠিত দশম শতাব্দীর, কিন্তু দুটি প্রধান পর্যায়ে এর নির্মাণ তারিখ থেকে একাদশ বা দ্বাদশ ও ত্রয়োদশ শতাব্দীতে যথাক্রমে. এটা নিকটতম জীবিত মসজিদ উপর সোয়াহিলি কোস্ট.
ছোট উত্তর প্রার্থনা হল তারিখ থেকে প্রথম পর্যায়ে নির্মাণ. এটা অন্তর্ভুক্ত মোট 16 উপসাগরীয় অঞ্চল দ্বারা সমর্থিত নয় স্তম্ভ, যা ছিল মূলত উত্কীর্ণ থেকে প্রবাল , কিন্তু পরে দ্বারা প্রতিস্থাপিত কাঠ. কাঠামো ছিল সম্পূর্ণরূপে আচ্ছাদিত, এবং সম্ভবত ছিল, প্রথম এক মসজিদ এলাকা থেকে নির্মিত হয়েছে একটি ছাড়া চত্বর.
প্রথম চতুর্দশ শতকে সুলতান আল-হাসান ইবনে সালেহ, যিনি নির্মিত কাছাকাছি প্রাসাদ Husuni Kubwa, যোগ করা হয়েছে একটি দক্ষিন এক্সটেনশন অন্তর্ভুক্ত করা, যা একটি বড় গম্বুজ. এই গম্বুজ দ্বারা বর্ণিত ছিল ইবনে বতুতা পরে তিনি পরিদর্শন Kilwa মধ্যে 1331.
Husuni Kubwa ("মহান ফোর্ট") অবস্থিত বাইরে, শহরে ছিল একটি প্রাথমিক 14 শতকের সুলতানের প্রাসাদ এবং বড়বাজার. অন্যান্য সংজ্ঞা বৈশিষ্ট্য হল causeways এবং প্ল্যাটফর্ম প্রবেশদ্বারে, হারবার থেকে তৈরি ব্লকের কোরাল রিফ এবং প্রায় এক মিটার উঁচু. এই হিসাবে কাজ breakwaters, যার ফলে ম্যানগ্রোভ হত্তয়া, যা এক উপায় breakwater সমঝোতার প্রচেষ্টা করা যেতে পারে, একটি দূরত্ব থেকে. কিছু অংশ কজওয়ে থেকে তৈরি করা হয় bedrock, কিন্তু সাধারণত bedrock ছিল একটি বেস হিসাবে ব্যবহার. প্রবাল পাথর ব্যবহার করা হয়েছিল বিল্ড আপ করতে causeways সঙ্গে বালি এবং চুন ব্যবহার করা হচ্ছে, সিমেন্ট এবং cobbles একসাথে. কিছু কিছু পাথর বাকি ছিল আলগা.
জৈন পতাকা
জৈন ধর্মের পতাকায় ৫টি রঙ রয়েছে- কমলা/লাল, হলুদ, সাদা, সবুজ আর কালো/গাঢ় নীল। এই পাঁচটি রঙ পঞ্চ পরমেষ্ঠী (অরিহন্ত, সিদ্ধ, আচার্য, উপাধ্যায়, সাধু) অথবা পঞ্চ মহাব্রত (অহিংসা, সত্য, অস্তেয়, ব্রহ্মচর্য, অপরিগ্রহ) এর প্রতীক।
পতাকার বর্ণসমূহ নিম্নলিখিত অর্থ বহন করে-
১। সাদা: অরিহন্ত এর প্রতীক, যে আত্মা সকল আসক্তি (ক্রোধ, মায়া, ঘৃণা) জয় করেছে এবং আত্মোপলব্ধির মাধ্যমে দিব্যজ্ঞান ও শ্বাশ্বত সুখ অর্জন করেছে। এছাড়া সাদা রং শান্তি বা অহিংসাও বোঝায়।
২। লাল: সিদ্ধ এর প্রতীক, যে আত্মা মোক্ষ ও সত্য আত্মস্থ করেছে। লাল রং সত্যবাদিতাও প্রকাশ করে।
৩। হলুদ: আচার্য এর প্রতীক, যিনি উপাধ্যায়গণের প্রধান। তাছাড়া হলুদ অচৌর্য (চুরি না করা) এর প্রতীক।
৪। সবুজ: উপাধ্যায় এর প্রতীক, যারা পুরোহিতদের শাস্ত্র সম্পর্কে শিক্ষা দিয়ে থাকেন। সবুজ ব্রহ্মচর্যও প্রকাশ করে।
৫। গাঢ় নীল বা কালো: সাধু বা মুনি বা পুরোহিত এর প্রতীক। এটি দ্বারা অপরিগ্রহও বোঝায়।
পতাকার কেন্দ্রস্থিত স্বস্তিকা আত্মার অস্তিত্বের চারটি স্তর প্রকাশ করে-
১। স্বর্গবাসী সত্তা
২। মনুষ্য
৩। পশু পক্ষী পতঙ্গ ও বৃক্ষ
৪। নরকবাসী সত্তা
স্বস্তিকার উপরস্থ তিনটি বিন্দু জৈনধর্মের রত্নত্রয় নির্দেশ করে। এগুলো হল-তিনটি বিন্দুর উপরস্থ বক্ররেখাটি মহাবিশ্বের সর্বোচ্চ স্থান ও বিশুদ্ধ শক্তির আধার সিদ্ধশিলার প্রতীক। এটি পাতাল, ভূলোক ও দ্যুলোকের ঊর্ধ্বে অবস্থিত। যেসকল আত্মা মোক্ষ অর্জন করে যেমন অরিহন্ত বা সিদ্ধ, তারা পরমসুখে সিদ্ধশিলায় বাস করেন।
কোয়ান্টাম টানেলিং
কোয়ান্টাম টানেলিং কোয়ান্টাম বলবিজ্ঞানের একটি ঘটনা যেখানে একটি কণা একটি শক্তি প্রাচীর ভেদ করতে পারে যা চিরায়ত বলবিদ্যা অনুসারে সম্ভব না। বাস্তব জগতে কোয়ান্টাম টানেলিংয়ের অনেক প্রভাব আছে। যেমনঃ সূর্যে নিউক্লিয়ার ফিউশন বিক্রিয়ার মাধ্যমে শক্তি উৎপন্ন হচ্ছে কোয়ান্টাম টানেলিংয়ের জন্য।
কোয়ান্টাম টানেলিং-এর অনেক প্রয়োগ হচ্ছে প্রযুক্তিবিদ্যার বিবিধ শাখায়। কোয়ান্টাম কম্পিউটিং (Quantum Computing), টানেলিং ডায়োড এবং অণুবিক্ষণযন্ত্র (Scanning Tunneling Microscope) এসব ক্ষেত্রে কোয়ান্টাম টানেলিং-এর ব্যবহার হচ্ছে।
বরোবুদুর মন্দির প্রাঙ্গণ
বরোবুদুর মন্দির প্রাঙ্গণ ইন্দোনেশিয়ার মধ্য জাভায় অবস্থিত একটি এলাকা যার মধ্যে তিনটি বৌদ্ধ মন্দির অবস্থিত। একসাথে পুরো প্রাঙ্গণ ইউনেস্কো বিশ্ব ঐতিহ্যবাহী স্থান হিসেবে স্বীকৃত। বরোবুদুর, মেনদূত ও পাওন নামক তিনটি মন্দির এর মধ্যে পড়ে। মন্দির তিনটি একটি সরল রেখায় অবস্থিত ও অষ্টম থেকে নবম শতাব্দীর মধ্যে শৈলেন্দ্র সাম্রাজ্যে তৈরী বলে মনে করা হয়।
বরোবুদুর জগ্যকরতা থেকে আনুমানিক ৪০ কিমি দক্ষিণ-পশ্চিমে, দুটি যমজ আগ্নেয়গিরি সুন্দরো-সুম্বিং ও মেরবাবু-মেরাপি এবং দুটি নদী প্রোগো ও এলোর মধ্যে একটি উত্থিত এলাকায় অবস্থিত। স্থানীয় শ্রুতি অনুযায়ী কেদু সমভূমি বলে পরিচিত জায়গাটি একটি জাভানি পবিত্র স্থান এবং উচ্চ কৃষি উর্বরতার জন্য একে জাভার বাগান বলা হয়।
বিংশ শতাব্দীর প্রথম দিকে এখানে পুনরুদ্ধারের কাজ চলার সময় লক্ষ করা হয় বরোবুদুর, পাওন ও মেনদূত মন্দির তিনটি একটি সরল রেখায় অবস্থিত। এটি আকস্মিকও হতে পারে, তবে স্থানীয় লোক কাহিনী অনুযায়ী বহুদিন আগের যে ইট-বাঁধানো, দুদিকে দেওয়াল দেওয়া বরোবুদুর থেকে মেনদূত অবধি রাস্তার কথা শোনা যায়, তার সাথে মন্দিরগুলির অবস্থানের সংযোগ পাওয়া যায়। তিনটি মন্দিরের স্থাপত্যশৈলী একধরনের ও কারুকাজ সমসাময়িক, যা থেকে অনুমান করা যায় এদের মধ্যে কোনো ধর্মীয় সম্পর্ক থাকতে পারে, যদিও সেটা কি তার হদিশ এখনও পাওয়া যায়নি।
বরোবুদুর মন্দির প্রাঙ্গণে দুইটি যাদুঘর আছে। কারমাউইভাংগা যাদুঘর ও সমুদ্র রক্সা যাদুঘর।
তিনটি মন্দির ছাড়াও এই এলাকায় আরো বৌদ্ধ ও হিন্দু মন্দির ছড়িয়ে আছে। এরমধ্যে সবথেকে পুরনো ৭৩২ সালে তৈরী গুনুংগ উকির বা কাংগাল হিন্দু মন্দির। মন্দির প্রাঙ্গণে পাওয়া কাংগাল লিপি থেকে জানা যায় শৈব রাজা সঞ্জয় উকির পাহাড়ের মাথায় বরোবুদুরের ১০ কিমি পূর্বে এটি বানান। এছারাও আছে মেনদূতের পূর্বে গাওয়েন মন্দির ও পাওনের দক্ষিণে বানোন হিন্দু মন্দির। অনেক পাথর খুজে না পাওয়া যাওয়ায় এটি আর পুনর্গঠন করা সম্ভব হয়নি। কিন্তু এই এলাকায় অনেক পাথরের হিন্দু দেব দেবীর মূর্তি পাওয়া যায়। সেগুলি জাকার্তায় ইন্দোনেশিয় জাতীয় যাদুঘরে রাখা আছে।
ভাগ্যশ্রী থিপসে
ভাগ্যশ্রী থিপসে (বিবাহ-পূর্ব সাঠে জন্ম ৪ আগস্ট ১৯৬১) একজন উইম্যান ইন্টারন্যাশনাল মাস্টার খেতাব জয়ী ভারতীয় দাবা খেলোয়াড়। উনি পাঁচ বার ভারতীয় মহিলা চ্যাম্পিয়নশীপ (১৯৮৫, ১৯৮৬, ১৯৮৮, ১৯৯১ ও ১৯৯৪) ও ১৯৯১ সালে এশিয়ান মহিলা চ্যাম্পিয়নশীপ জেতেন। ১৯৮৪ সালে ভাসান্তী উন্নির সাথে যৌথভাবে উনি ব্রিটিশ লেডিজ চ্যাম্পিয়নশীপ জেতেন। ২০০০ সালে উনি মহিলা বিশ্ব দাবা চ্যাম্পিয়নশীপে অংশগ্রহণ করেন ও প্রথম রাউন্ডে পেং ঝাওকিনের কাছে হার স্বীকার করেন।
ওনাকে পদ্মশ্রী ও অর্জুন পুরষ্কারে সন্মানিত করা হয়। দাবা গ্রান্ডমাস্টার প্রবীন থিপসেকে বিয়ে করবার পর উনি নাম বদল করেন ভাগ্যশ্রী সাঠে থিপসে। মুম্বাইতে উনি আইডিবিয়াই-এ অফিসার পদে কর্মরতা।
এশিয়া সাঁতার ফেডারেশন
এশিয়া সাঁতার ফেডারেশন (এএএসএফ) হল এশিয়া মহাদেশের সাঁতার প্রতিযোগিতা নিয়ন্ত্রণকারী ও আয়োজনকারী আন্তর্জাতিক সংস্থা, যা আন্তর্জাতিক সাঁতার নিয়ন্ত্রক সংস্থা ফিনা ও এশিয়া অলিম্পিক কাউন্সিলের সদস্য।
এশিয়া সাঁতার ফেডারেশন ১৯৭৮ সালে থাইল্যান্ডের রাজধানী ব্যাংককে প্রতিষ্ঠিত হয়, এবং বর্তমানে এর সদরদপ্তর ওমানের মাস্কাটে অবস্থিত। এএএসএফের বর্তমান সভাপতি কুয়েতের শেখ খালিদ মুহাম্মদ আল বদর আল সাবাহ্ তিনি ২০০৯ সালের আগস্টে নির্বাচিত হয়েছিলেন।
Note: is affiliated to the European Swimming League, LEN.
নূর মোহাম্মদ (বীর প্রতীক)
শহীদ নূর মোহাম্মদ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
শহীদ নূর মোহাম্মদের জন্ম নোয়াখালী জেলার চাটখিল উপজেলার দেলিয়াই গ্রামে। তাঁর বাবার নাম আবদুর রব পাটোয়ারী এবং মায়ের নাম আশ্রাফের নেছা। তাঁর স্ত্রীর নাম খোশতারা বেগম। তাঁর এক মেয়ে।
পাকিস্তান সেনাবাহিনীতে চাকরি করতেন নূর মোহাম্মদ। ১৯৭১ সালে কর্মরত ছিলেন চট্টগ্রাম সেনানিবাসে। মুক্তিযুদ্ধ শুরু হলে তিনি সেখান থেকে পালিয়ে নিজ এলাকায় এসে স্থানীয় প্রতিরোধ যোদ্ধাদের সঙ্গে যোগ দেন।
১৯৭১ সালের ৭ ডিসেম্বর নোয়াখালী জেলার সদরের উত্তর-পশ্চিমে ছিল সোনাইমুড়ির অবস্থান। এখানে ছিল পাকিস্তান সেনাবাহিনীর ছোট একটি ক্যাম্প। সেই ক্যাম্পে তাদের সঙ্গে স্থানীয় রাজাকারেরাও ছিল। মুক্তিযুদ্ধের চূড়ান্ত পর্যায়ে একদল মুক্তিযোদ্ধা নূর মোহাম্মদের নেতৃত্বে সোনাইমুড়ির পাকিস্তানি ক্যাম্পে আক্রমণ করেন। হাইস্কুলে ছিল ক্যাম্প। কয়েক ঘণ্টা ধরে সেখানে যুদ্ধ হয়। মুক্তিযোদ্ধারা চারদিক থেকে ঘেরাও করে পাকিস্তানি সেনা ও রাজাকারদের কোণঠাসা করে ফেলেন। তারা পালিয়ে যাওয়ার চেষ্টা করেও ব্যর্থ হয়। তখন তাদের মনোবল ভেঙে পড়ে। এ সময় নূর মোহাম্মদ পাকিস্তানি সেনা ও রাজাকারদের আত্মসমর্পণ করার নির্দেশ দেন। প্রথমে তারা অস্বীকৃতি জানালেও শেষ পর্যন্ত রাজি হয়। এরপর তারা একে একে স্কুলমাঠে আত্মসমর্পণ করতে থাকে। স্কুলমাঠে কয়েকজন সহযোদ্ধাকে সঙ্গে নিয়ে নূর মোহাম্মদ তা তদারক করছিলেন। এমন সময় লুকিয়ে থাকা এক রাজাকার তাঁকে লক্ষ্য করে কয়েক রাউন্ড গুলি ছোড়ে। সেই গুলি সরাসরি তাঁর এবং আরেক সহযোদ্ধা আবদুল হামিদের শরীরে বিদ্ধ হয়। গুলিবিদ্ধ নূর মোহাম্মদ ও আবদুল হামিদ মাটিতে ঢলে পড়েন। তখনই তাঁদের জীবনপ্রদীপ নিভে যায়। পরে সহযোদ্ধারা নূর মোহাম্মদের মরদেহ নিয়ে যান তাঁর গ্রামের বাড়িতে। সেখানে মুক্তিযোদ্ধা শামসুল হকের জমিতে তাঁকে সমাহিত করা হয়।
মিজানুর রহমান খান (সামরিক কর্মকর্তা)
মিজানুর রহমান খান বাংলাদেশ সেনাবাহিনী এ কর্মরত একজন মেজর জেনারেল। তিনি বর্তমানে ডিরেক্টর জেনারেল পদাধিকার বলে বাংলাদেশের আধাসামরিক বাহিনী বাংলাদেশ আনসার এবং গ্রাম প্রতিরক্ষা বাহিনী এর প্রধান হিসাবে দায়িত্ব পালন করছেন। 
মেজর জেনারেল মিজান ১৯৬৫ সালের ১৫ জানুয়ারি তারিখে ঢাকা জেলায় জন্মগ্রহণ করেন।
১৯৮৫ সালের ১৯ মে তারিখে বাংলাদেশ সেনাবাহিনীর ৩ ইস্ট বেংগল রেজিমেন্টে তিনি কমিশন লাভ করেন। তিনি পাকিস্তানের কোয়েটা থেকে ব্যাটালিয়ন কমান্ডার কোর্স-৪৮ এবং অস্ট্রেলিয়ায় এ বিষয়ে উচ্চতর প্রশিক্ষণ গ্রহণ করেন। তিনি ৩, ১১ ও ২০ ইস্ট বেংগলে নিয়োগ দায়িত্ব পালন করেন, তিনি একইসাথে সদর দপ্তর ৬৬ পদাতিক ডিভিশন, ৫২, ৮১ ও ২০৩ পদাতিক ব্রিগেডে গ্রেড-১, গ্রেড-২ ও গ্রেড-৩ স্টাফ অফিসার হিসেবে দায়িত্ব পালন করেছেন। তিনি ইউনিট অধিনায়ক হিসেবে ৩ ই বেংগল এবং কমান্ডার হিসেবে ৮৮ পদাতিক ব্রিগেড এবং ৫২ পদাতিক ব্রিগেড কমান্ড করেন। মেজর জেনারেল মিজান ২০১৩ সালের ০৮ আগস্ট তারিখে মেজর জেনারেল পদবিতে পদোন্নতি লাভ করেন এবং লজিস্টিকস্ এরিয়ার এরিয়া কমান্ডার হিসেবে যোগদান করেন। 
তিনি র‌্যাপিড অ্যাকশন ব্যাটেলিয়ান (র‌্যাব) এ প্রেষণে নিয়োজিত থাকা অবস্থায় একটি ইউনিটে অধিনায়ক এবং পরবর্তীতে র‌্যাবের অপারেশন উইংয়ের পরিচালক ও অতিরিক্ত মহাপরিচালক এর দায়িত্ব পালন করেন। তিনি জাতিসংঘ মিশনে প্রথমবার কম্বোডিয়ায় বাংলাদেশ ব্যাটালিয়নের প্লাটুন কমান্ডার এবং পরবর্তীতে লাইবেরিয়ায় ব্যানব্যাট-১৮ এর কন্টিনজেন্ট কমান্ডার হিসেবে নিয়োজিত ছিলেন। তিনি আনসার-ভিডিপি উন্নয়ন ব্যাংক এর বর্তমান চেয়ারম্যান।
গ্রাম প্রতিরক্ষা বাহিনী
গ্রাম প্রতিরক্ষা বাহিনীঃ (ভিডিপি) বাংলাদেশের অভ্যন্তরীণ নিরাপত্তা, আইন প্রয়োগ ও সংরক্ষণের জন্য গঠিত একটি বাহিনী, বিশেষভাবে গ্রাম এবং শহরাঞ্চলের শান্তি ও শৃঙ্খলা নিশ্চিত করাই এদের মূল দায়িত্ব। এটি গণপ্রজাতন্ত্রী বাংলাদেশ সরকারের স্বরাষ্ট্র মন্ত্রণালয় দ্বারা পরিচালিত হয়। নিরাপত্তা বাহিনী হিসাবে নিয়োজিত হলেও গ্রামের যেকোন উন্নয়নমূলক ও কল্যাণকর কর্মকাণ্ডে সরাসরি অংশগ্রহণ করে থাকে।
স্বনির্ভর গ্রাম প্রতিষ্ঠার পরিকল্পনা বাস্তবায়নের লক্ষে ১৯৭৬ সালে তৎকালীন রাষ্ট্রপতি জিয়াউর রহমান গ্রাম প্রতিরক্ষা বাহিনী প্রতিষ্ঠা করেন। ছোট শহরাঞ্চলে ভিডিপি এর সমমর্যাদার প্রতিরক্ষা বাহিনী "শহর প্রতিরক্ষা বাহিনী" নামে পরিচিত। ১৯৮১ সালে জিয়াউর রহমানের মৃত্যুর পর প্রতিরক্ষা বাহিনীটির কার্যক্রম সীমিত হয়ে যায় কিন্তু রাষ্ট্রপতি হুসেইন মুহাম্মদ এরশাদ এর বিকেন্দ্রীকরণ নীতি গ্রহনের পর গ্রাম প্রতিরক্ষা বাহিনীর কার্যপরিধি পুনরায় বৃধি পেতে থাকে এবং ১৯৮৮ সালে সারাদেশে ভিডিপি এর সদস্যসংখ্যা ১০ মিলিয়ন।
গ্রাম প্রতিরক্ষা বাহিনীর বর্তমান সদস্য সংখ্যা ৫.৬ মিলিয়ন যার শতকরা ৫০ ভাগ মহিলা প্রতিটি ভিডিপি ইউনিট সমান সংখ্যক নারী ও পুরুষ নিয়ে গঠিত। প্রতিটি গ্রামের জন্যেই, এক প্লাটুন পুরুষ এবং এক প্লাটুন মহিলা সদস্য থাকে অনুরুপভাবে, বাংলাদেশের প্রতিটি মহানগরের প্রতিটি ওয়ার্ডে একটি পুরুষ ও একটি নারী প্লাটুন থাকে। ইউনিয়ন পর্যায়ের নেতৃত্বে, প্রতিটি ইউনিয়নে একটি পুরুষ ও একটি নারী ইউনিয়ন লিডার থাকে। বাংলাদেশ আনসার এর ডিরেক্টর জেনারেল গ্রাম প্রতিরক্ষা বাহিনীরও প্রধান হয়ে থাকেন। বর্তমানে প্রধানের দায়িত্বে আছেন মেজর জেনারেল মিজানুর রহমান খান
জন ম্যাকলারিন
জন উইলিয়াম ম্যাকলারিন (; জন্ম: ২২ ডিসেম্বর, ১৮৮৬ - মৃত্যু: ১৭ নভেম্বর, ১৯২১) কুইন্সল্যান্ডের টুয়ং এলাকায় জন্মগ্রহণকারী প্রথিতযশা অস্ট্রেলীয় ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে তিনি কুইন্সল্যান্ডের পক্ষে খেলতেন। ১৯১২ সালে একটিমাত্র টেস্টে অস্ট্রেলিয়ার প্রতিনিধিত্ব করার সুযোগ পান জন ম্যাকলারিন।
১৯১১-১২ মৌসুমের অ্যাশেজ সিরিজের পঞ্চম টেস্টে অভিষেক ঘটে তাঁর। এরফলে প্রথম কুইন্সল্যান্ডার হিসেবে টেস্ট খেলার সুযোগ লাভ করেন। ২৩ ফেব্রুয়ারি, ১৯১২ তারিখে সিডনি ক্রিকেট গ্রাউন্ডে অনুষ্ঠিত অসীম সময়ের টেস্ট খেলায় তিনি ০/৪৭ ও ১/২৩ এবং উভয় ইনিংসেই শূন্য রানে অপরাজিত ছিলেন। ফ্রাঙ্ক ফস্টারকে বোল্ড করে একমাত্র টেস্ট উইকেট পান। খেলায় তাঁর দল ৭০ রানে পরাজিত হয়েছিল।
এলিজাবেথ ম্যাকইনটায়ার এবং উইলিয়াম ম্যাকলারিন দম্পতির সন্তান ছিলেন তিনি। ১৭ নভেম্বর, ১৯২১ তারিখে কুইন্সল্যান্ডের হাইগেট হিল এলাকায় তাঁর দেহাবসান ঘটে। এরপূর্বে ডায়াবেটিস রোগে আক্রান্ত হন। মাত্র ৩৪ বছর বয়সে তাঁর মৃত্যু ঘটে ও ব্রিসবেনে টুয়ং সমাধিক্ষেত্রে তাঁকে সমাহিত করা হয়।
সংগো ম্নারা
সংগো ম্নারা হচ্ছে দক্ষিণ তানজানিয়ার সোয়াহিলি উপকূলে অবস্থিত একটি পাথুরে শহর। প্রস্তর শহরটির বয়স ১৪ থেকে ১৬ শতাব্দীকার। ইউনেস্কো সংগো ম্নারাকে নিকটবর্তী পাথুরে শহর কিলওয়া কিসিওয়ানির সংগে বিশ্ব ঐতিহ্যবাহী স্থান হিসেবে ঘোষণা । প্রত্নতত্ত্ববিদ গণ এখানে সর্বমোট ছয়টি মসজিদ, চারটি কবরস্থান এবং তিনটি উন্মুক্ত স্থানসহ দ্বীপে দুই ডজন বাড়ির সন্ধান পেয়েছেন । সংগো ম্নারা প্রধানত রুক্ষ প্রবাল এবং মর্টার দিতে গঠিত। এটা ভারত মহাসাগরীয় অঞ্চলে গড়ে ওঠা অনেক বাণিজ্যিক শহরের একটি।
প্রত্নবিদগণ পাথুরে শহরের বিন্যাস বিশ্লেষণ করে সোয়াহিলি উপকূলে মসজিদ এবং বাড়ির সম্পর্ক থেকে সোয়াহিলি উপকূলে ইসলামি সংস্কৃতির প্রভাব, অঞ্চলের অর্থনীতি এবং জমির সত্বাধিকারীদের আনুষ্ঠানিক প্রথা বোঝার চেষ্টা করেছেন। খোলা জায়গা বিভিন্ন সামাজিক কর্মে ব্যবহার করা হতো। শহর দেয়ালের ভেতর এবং বাহির উভয় পাশে কবরখানার সন্ধান পাওয়া গেছে। সংগো ম্নারা এবং সোয়াহিলি উপকূলীয় পাথুরে শহরগুলোর বিন্যাস প্রায় একই রকমের।
খনন প্রক্রিয়া প্রত্নতত্ত্ববিদ দের সংগো ম্নারার জীবন যাপন ভালোভাবে বুঝতে সহায়তা করেছে। বিভিন্ন স্থানে খননকাজ চালানো হয়েছে। এর মধ্যে ৪০ টি গৃহ আছে। বিভিন্ন ধরণের হস্তনির্মিত দ্রব্য পাওয়া গেছে। এর বেশ কিছুকে খননকৃত ঘর গুলো থেকে উদ্ধার করা হয়েছে। প্রত্নবিদ গণ সাবধানে প্রাপ্ত জিনিসের মানচিত্র এবং রেকর্ড রাখছেন।
চীন, ভারত এবং অন্য দেশসমূহ যারা ভারত মহাসাগরে ব্যবসা করতো তাদের ব্যবসা ছিলো সোয়াহিলি উপকূল জুড়ে। সংগো ম্নারায় কারা ব্যবসা করতো এটা খুঁজতে গিয়ে চীন ও দক্ষিণ পূর্ব এশিয়ার সিরামিক ফলক পাওয়া গেছে। চীনা সিরামিক গুলো নীল এবং সাদা পোর্সেলিনের, সবুজাভ পাথুরে সামগ্রী ১৪ শতকের। দক্ষিণ পূর্ব এশিয়ার টুকরো গুলো নিষ্প্রভ এবং সবুজ উজ্জ্বল গুলো থাই থেকে আনা।
এনআরবি গ্লোবাল ব্যাংক লিমিটেড
এনআরবি গ্লোবাল ব্যাংক লিমিটেড () বাংলাদেশের একটি বণিজ্যিক ব্যাংক।
এটি ২০১৩ সালের ২৫ জুলাই প্রতিষ্ঠিত হয়।
কসবি
কসবি বাঙালি লেখক হরিশংকর জলদাস রচিত একটি বাংলা উপন্যাস। ফেব্রুয়ারি, ২০১১ সালে বাংলাদেশের অবসর প্রকাশনী, ঢাকা থেকে এটি গ্রন্থাকারে প্রকাশিত হয়, পরবর্তীতে শুদ্ধস্বর প্রকাশনী থেকে এর একটি সংস্করণ প্রকাশিত হয়। উপন্যাসের মূল উপজীব্য বিষয় চট্টগ্রাম অঞ্চলের স্ট্র্যান্ড রোডের সাহেবপাড়া নামক স্খানকে কেন্দ্র করে আবর্তিত, যেখানে গণিকালয়ে গড়ে ওঠেছে দেহজীবীদের জীবন-চরিত। উপন্যাসের মূল চরিত্র দেবযানী, সাহেবপাড়ার একজন নামি দেহজীবী। আপাতভাবে উপন্যাসটি সতেরটি অধ্যায়ে বিভক্ত।
শ্রেষ্ঠ টিভি অভিনেতার জন্য মেরিল-প্রথম আলো পুরস্কার
শ্রেষ্ঠ টিভি অভিনেতার জন্য মেরিল-প্রথম আলো পুরস্কার বাংলাদেশের টেলিভিশন অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের টেলিভিশন নাটক ও ধারাবাহিকের জন্য এই পুরস্কার প্রদান করা হয়।
প্রথমবার এই বিভাগে পুরস্কার লাভ করেন জাহিদ হাসান। ১৯টি আসরে মাত্র চারজন এই পুরস্কার লাভ করেছেন। সর্বাধিক ৮ বার এই পুরস্কার লাভ করেন জাহিদ হাসান। দ্বিতীয় সর্বাধিক ৬ বার এই পুরস্কার লাভ করেন মোশাররফ করিম। এছাড়া মাহফুজ আহমেদ ৫ বার এই পুরস্কার লাভ করেন।
জাহিদ হাসান
মোশাররফ করিম
মাহফুজ আহমেদ
শ্রেষ্ঠ টিভি অভিনেত্রীর জন্য মেরিল-প্রথম আলো পুরস্কার
শ্রেষ্ঠ টিভি অভিনেত্রীর জন্য মেরিল-প্রথম আলো পুরস্কার বাংলাদেশের টেলিভিশন অভিনেত্রীদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের টেলিভিশন নাটক ও ধারাবাহিকের জন্য এই পুরস্কার প্রদান করা হয়।
প্রথমবার এই বিভাগে পুরস্কার লাভ করেন বিপাশা হায়াত। এই বিভাগে সর্বাধিক ছয়বার পুরস্কার অর্জন করেন নুসরাত ইমরোজ তিশা।
শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কার
শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কার সমালোচকদের দৃষ্টিতে বাংলাদেশের টেলিভিশন অভিনেতাদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের নাটক ও ধারাবাহিকের জন্য এই পুরস্কার প্রদান করা হয়।
পতিতাবৃত্তি
পতিতাবৃত্তি (গণিকাবৃত্তি, বেশ্যাবৃত্তি, দেহব্যবসা, যৌনব্যাবসা নামেও পরিচিত) পারিশ্রমিক প্রদানের বিনিময়ে অন্যতর অর্থ, পণ্য, সেবা, বা অন্য কোনো সুবিধা প্রদানে সম্মতির মাধ্যমে যৌন কার্যকলাপে জড়িত ব্যবসা বা অনুশীলন।
শ্রেষ্ঠ টিভি অভিনেত্রীর জন্য মেরিল-প্রথম আলো সমালোচক পুরস্কার
শ্রেষ্ঠ টিভি অভিনেত্রীর জন্য মেরিল-প্রথম আলো পুরস্কার সমালোচকদের দৃষ্টিতে বাংলাদেশের টেলিভিশন অভিনেত্রীদের অবদানের স্বীকৃতি হিসেবে মেরিল ও দৈনিক প্রথম আলো প্রদান করে আসছে। ১৯৯৯ সালে প্রথমবার মেরিল-প্রথম আলো পুরস্কারের অংশ হিসেবে ১৯৯৮ সালের টেলিভিশন নাটক ও ধারাবাহিকের জন্য এই পুরস্কার প্রদান করা হয়।
মেঘনা গ্রুপ অব ইন্ডাস্ট্রিজ
মেঘনা গ্রুপ অব ইন্ডাস্ট্রিজ হচ্ছে (এমজিআই) বৃহত্তম বাংলাদেশী শিল্প প্রতিষ্ঠানগুলোর মধ্যে অন্যতম। এই সংগঠনের অধীনে শিল্পগুলি হচ্ছে রাসায়নিক, সিমেন্ট, ভোক্তা পণ্য, রিয়েল এস্টেট, বীমা, সিকিউরিটিজ, ইউটিলিটি ইত্যাদি।
মোস্তফা কামাল এই মেঘনা গ্রুপ অব ইন্ডাস্ট্রিজ প্রতিষ্ঠা করেন। তিনি বাংলাদেশের প্রাইভেট সেক্টরের একজন অগ্রণী শিল্পপতি। প্রতিষ্ঠানটি বাংলাদেশের প্রথম বেসরকারী অর্থনৈতিক অঞ্চল প্রতিষ্ঠা করে।
হাউমেইয়া (পুরাণ)
হাউমেইয়া (হাওয়াইয়ান ভাষায় উচ্চারণঃ ) হলেন হাওয়াইয়ান পুরাণ অনুসারে উর্বরতা এবং সন্তান জন্মদানের দেবী।
দেবী হাউমেইয়ার সন্তানদের মধ্যে রয়েছেঃ
২০০৮ সালের ১৭ই সেপ্টেম্বর আন্তর্জাতিক জ্যোতির্বিদ ইউনিয়ন আইএইউ সৌরজগতের পঞ্চম বামন গ্রহটিকে হাওয়াই দ্বীপপুঞ্জের পৌরাণিক কাহিনীতে বর্ণীত উর্বরতা ও সন্তান প্রসবের দেবী “হাউমেইয়া”-এর নামানুসারে নরামকরণ করেন। গ্রহটির দুটি চাঁদের নামকরণ করা হয় দেবী হাউমেইয়ার দুই কন্যার নামানুসারেঃ হি'ইয়াকা, হাউমেইয়ার মুখ থেকে জন্মানো দেবী এবং নামাকা, তরল প্রবাহ যা হাউমেইয়ার শরীর থেকে জন্মানো।
সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ
সুখোথাই ঐতিহাসিক নগর ও সংশ্লিষ্ট ঐতিহাসিক নগরসমূহ একটি ইউনেস্কো বিশ্ব ঐতিহ্যবাহী স্থান যার মধ্যে সুখোথাই ঐতিহাসিক উদ্যান, কামফায়েন ফেট ঐতিহাসিক উদ্যান ও সি সাতচানালাই ঐতিহাসিক উদ্যান অন্তর্গত। এই ঐতিহাসিক উদ্যানগুলিতে ত্রয়োদশ ও চতুর্দশ শতাব্দীর সুখোথাই সাম্রাজ্যের তিনটি প্রধান শহরের অবশিষ্টাংশ সংরক্ষিত আছে। সুখোথাই সাম্রাজ্যকে থাই সাম্রাজ্যগুলির মধ্যে প্রথম বলে গণ্য করা হয়।
সুখোথাই ঐতিহাসিক উদ্যানে অধুনা উত্তর থাইল্যান্ডে অবস্থিত ত্রয়োদশ ও চতুর্দশ শতাব্দীতে সুখোথাই সাম্রাজ্যের রাজধানী সুখোথাই নগরের অবশিষ্টাংশ সংরক্ষিত আছে। সুখোথাই কথাটির আক্ষরিক অর্থ "সুখের সূর্যোদয়"। এটি অধুনা সুখোথাই প্রদেশের রাজধানী আধুনিক সুখোথাই শহরের কাছেই অবস্থিত। নগরের চারপাশের দেওয়াল পূর্ব-পশ্চিমে ২ কিমি ও উত্তর-দক্ষিণে ১.৬ কিমি একটি আয়তক্ষেত্র তৈরী করেছে। ৭০ বর্গ কিলোমিটার এলাকায় মোট ১৯৩ টি ধ্বংসাবশেষ আছে। প্রতি দেওয়ালের মাঝখানে একটি করে দরজা আছে। ভিতরে রাজপ্রাসাদ ও ২৬ টি মন্দিরের ধ্বংসাবশেষ আছে, যার মধ্যে বৃহত্তম হল ওয়াট মহাথাট।
সি সাতচানালাই ঐতিহাসিক উদ্যানে দ্বিতীয় সবচেয়ে গুরুত্বপূর্ণ নগর সি সাতচানালাই-এর ধ্বংসাবশেষ আছে। এটি ইওম নদীর তীরে সুখোথাই প্রদেশের অন্তর্গত আধুনিক সি সাতচানালাই শহরের কাছে অবস্থিত। এই ঐতিহাসিক উদ্যানে ২১৫ টি ধ্বংসাবশেষ আছে।
কামফায়েন ফেট ঐতিহাসিক উদ্যান কামফায়েন ফেটে অবস্থিত একটি প্রত্নতাত্ত্বিক স্থান।
সন্ধ্যা আগারওয়াল
সন্ধ্যা আগারওয়াল (জন্ম ৯ মে ১৯৬৩) একজন ভারতীয় প্রাক্তন ক্রিকেট খেলোয়াড় ও অধিনায়িকা। ওনার জন্ম ইন্দোরে।
১৯৮৪ থেকে ১৯৯৫ এর মধ্যে উনি ১৩ টি টেস্ট ম্যাচ খেলেন যাতে ৫০.৪৫ গড় নিয়ে ৪টি শতরান সহ ১১১০ রান করেন। বেটি স্নোবলের ১৯৩৫ সালে করা মহিলাদের টেস্ট ক্রিকেটের সর্বোচ্চ ১৮৯ রানের রেকর্ড উনি ১৯৮৬ সালে ইংল্যান্ডের বিরুদ্ধে ১৯০ রান করে ভাঙ্গেন। যদিও ১৯৮৭ সালে ডেনিস অ্যানেটস ১৯৩ রান করে সেই রেকর্ড ভেঙ্গে দেন।
উনি ৩১.৫০ গড় নিয়ে ২১ টি এক দিবসিয় ম্যাচে ৫৬৭ রান করেন।
সৃষ্টিকর্তা
সৃষ্টিকর্তা একটি বাংলা শব্দ (, - আল খালিক); যিনি সৃষ্টি করেন তাকেইই সৃষ্টিকর্তা বলা হয়। বিভিন্ন ধর্মের বিশ্বাসীরা যে মহান অস্তিত্ব সময়, স্থান, জীব, মহাকাশসহ সকল কিছু সৃষ্টি করেছেন তাকে সৃষ্টিকর্তা বা স্র্রষ্টা নামে সম্বোধন করে। বিশ্বাসীরা এই মহাবিশ্বের জীব ও জড় সমস্ত কিছুর সৃষ্টিকর্তা ও নিয়ন্ত্রক আছে বলে বিশ্বাস করে; এদেরকে আস্তিক বলা হয়। আবার অনেকে সৃষ্টিকর্তার অস্তিত্বকে অস্বীকার করে, তাদের বলা হয় নাস্তিক।
সৃষ্টিকর্তা একটি অধিক ব্যবহৃত বাংলা শব্দ যা মুলত বিধাতা,ভগবান, ঈশ্বর, ইলাহি, আল্লাহ প্রভৃতি বোঝাতে ব্যবহার করা হয়ে থাকে। ভাবা হয়, তিনি জাগতিক ক্ষমতার সর্বোচ্চ অবস্থানে অবস্থানকারী কোন অস্তিত্ব।
ব্যবহারিক ভাবে ব্যাক্তিগত কীর্তি ব্যাখা দিতেও সৃষ্টিকর্তা শদটি রূপক অর্থে ব্যাক্তিক্ষেত্রে ব্যবহার করা হয়ে থাকে।
== খ্রিষ্টান ধর্মে সৃষ্টিকর্তা =
মুসলিমদের বিশ্বাস মতে, আল্লাহ হলেন একমাত্র সৃষ্টিকর্তা। মুসলিমদের ধর্মগ্রন্থে বলা হয়েছে, আরও বলা হয়েছে,
ধ্রুপদী পরবর্তী যুগের ইতিহাস
ধ্রুপদী পরবর্তী যুগের ইতিহাস (এছাড়াও প্রাচীনকালের পরবর্তী যুগ, প্রাচীন পরবর্তী যুগ, অথবা, প্রাক-আধুনিক যুগ নামে পরিচিত) হলো এমন একটি সময়কাল, যেটি প্রাচীনকালের ইতিহাসের ঠিক পরবর্তী এবং আধুনিক ইতিহাসের পূর্ববর্তী সময়পঞ্জীকে নির্দেশ করে। মহাদেশের উপর নির্ভর করে এই যুগটি সাধারণত ২০০-৬০০ এবং ১২০০-১৫০০'এর বছরের মধ্যে পড়ে। এই যুগের প্রধান ধ্রুপদী সভ্যতাসমূহ হল হান চীন (২২০ খ্রিস্টাব্দে শেষ হয়), পশ্চিম রোমান সাম্রাজ্য (৪৭৬ খ্রিস্টাব্দে), গুপ্ত সাম্রাজ্য (৫৫০ এর দশকে), এবং সাসানীয় সাম্রাজ্য (৬৫১ খ্রিস্টাব্দে)। ধ্রুপদী পরবর্তী যুগের পরবর্তী যুগ হল প্রারম্ভিক আধুনিক যুগ, এবং বিশ্ব ইতিহাসের প্রধান তিনটি যুগের মধ্য যুগের হিসেবে স্বীকৃত হয়। বিশ্ব ইতিহাসের তিনটি যুগ যথাক্রমে প্রাচীন, ধ্রুপদী পরবর্তী যুগ, এবং আধুনিক ইতিহাস। ধ্রুপদী পরবর্তী যুগকে মধ্য এশিয়া থেকে আক্রমণ, বিশ্বের প্রধান তিন ধর্মের (ইসলাম, খ্রিস্টান ও বৌদ্ধ) বিকাশ, এবং বিভিন্ন সভ্যতার বাণিজ্য ও সেনাবাহিনীর সাথে যোগাযোগের মাধ্যমে চিহ্নিত করা হয়।
ধ্রুপদী পরবর্তী যুগকে ইউরোপে মধ্য যুগ বলে চিহ্নিত করা হয়, যা বিশ্ব ইতিহাসের প্রধান তিনটি যুগের মধ্যবর্তী সময়। বিশ্ব ইতিহাসের যুগসমূহ বিশ্লেষণ করলে যে প্রধান তিনটি যুগ পাওয়া যায় তা যথাক্রমে প্রাচীন, ধ্রুপদী পরবর্তী যুগ, এবং আধুনিক ইতিহাস। ইউরোপে এই সময়কে মধ্য যুগসমূহ বলার কারণ হল এই যুগ প্রাচীন ও আধুনিক যুগের মধ্যবর্তী সময়ে বিদ্যমান ছিল। মানব সভ্যতা বিষয়ক ইতিহাসবেত্তাগণ যুক্তি দেখান যে রেনেসাঁ সময়ের বই-পুস্তকে ধ্রুপদী যুগের উল্লেখ পাওয়া যায়, যা মধ্যবর্তী যুগকে নির্দেশ করে। মধ্য যুগ শব্দটির প্রথম উল্লেখ পাওয়া যায় ১৪৬৯ সালে লাতিন ভাষায় "মিডিয়া টেম্পেস্তাস" (মধ্য যুগ) হিসেবে। প্রারম্ভিক ব্যবহারে এর বিভিন্ন রকমফের দেখা যায়, যেমন - ১৬০৪ সালে প্রথম রেকর্ডকৃত "মিডিয়াম অভাম" (মধ্য যুগ) এবং ১৬২৫ সালে প্রথম রেকর্ডকৃত "মিডিয়া সেকুলা" (মধ্য যুগ)। ইংরেজি একমাত্র প্রধান ইউরোপীয় ভাষা যেখানে এর বহুবচন লক্ষ্য করা যায়।
ওয়াজেদ আলী মিয়া (বীর প্রতীক)
ওয়াজেদ আলী মিয়া (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
ওয়াজেদ আলী মিয়ার জন্ম মাদারীপুর জেলার শিবচর উপজেলার মোল্লাকান্দি গ্রামে। তাঁর বাবার নাম সাহেব উদ্দীন মাতুব্বর এবং মায়ের নাম ছটু বিবি। তাঁর স্ত্রীর নাম সামসুন নাহার। তাঁর এক ছেলে ও দুই মেয়ে।
পাকিস্তানি সেনাবাহিনীতে চাকরি করতেন ওয়াজেদ আলী মিয়া। ১৯৭১ সালে চাকরিরত ছিলেন ইস্ট বেঙ্গল রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে প্রথমে যুদ্ধ করেন ৩ নম্বর সেক্টরের কলকলিয়া/বামুটিয়া সাবসেক্টরে। পরে ‘এস’ ফোর্সের অধীনে।
১৯৭১ সালের ১৩ সেপ্টেম্বর ব্রাহ্মণবাড়িয়া জেলার আখাউড়া উপজেলার অন্তর্গত মুকুন্দপুর ছিলো জেলা সদরের পূর্ব দিকে ভারত-বাংলাদেশ সীমান্তে। মুক্তিযোদ্ধারা সেদিন বৈদ্যুতিক প্রক্রিয়ায় মুকুন্দপুরে ট্রেন ইঞ্জিন ও কয়েকটি বগি ধ্বংস করেন। সেদিন ট্রেনে একদল পাকিস্তানি সেনা থাকবে এমন খবর পেয়েছিলেন মুক্তিযোদ্ধারা। এই খবর পেয়ে মুক্তিবাহিনীর ৩ নম্বর সেক্টরের কলকলিয়া/বামুটিয়া সাবসেক্টরের সাবসেক্টর কমান্ডার হেলাল মোরশেদের (বীর বিক্রম) নেতৃত্বে একদল মুক্তিযোদ্ধা মুকুন্দপুরে সেই ট্রেন অ্যামবুশ করেন। এই দলে ছিলেন ওয়াজেদ আলী মিয়া। তিনি ছিলেন বিস্ফোরক দলের প্লাটুন কমান্ডার। মাইন লাগানোর পর মাইনের সঙ্গে বৈদ্যুতিক তারের সংযোগ ঘটিয়ে তা টেনে নেওয়া হয় ৩০০ গজ দূরে। সেখানে ছিল রিমোট কন্ট্রোল। এই পদ্ধতি মুক্তিযোদ্ধারা আগে প্রয়োগ করেননি। সেদিনই প্রথম প্রয়োগ করেন। ওই দিন পাকিস্তানি সেনাবাহিনীর প্রায় এক কোম্পানি সেনা আখাউড়া থেকে মুকুন্দপুর হয়ে হরষপুর যাচ্ছিল। মাইন বিস্ফোরণে ট্রেনের ইঞ্জিন ও কয়েকটি বগি ক্ষতিগ্রস্ত এবং পাকিস্তানি সেনাবাহিনীর দুজন কর্মকর্তাসহ প্রায় ২৭ সেনা নিহত হয়। এ ঘটনার কয়েক দিন পর মুক্তিযোদ্ধারা খবর পান বিধ্বস্ত ইঞ্জিন এবং ক্ষতিগ্রস্ত বগি ও ওয়াগন সরিয়ে নেওয়ার জন্য সেখানে একটি ক্রেন নিয়ে পাকিস্তানি সেনারা অপেক্ষা করছে। এই খবর পেয়ে ওয়াজেদ আলী মিয়ারা ১৯ সেপ্টেম্বর আবার তিনটি রকেট নিয়ে সেখানে যান। কিন্তু তখন ক্রেনটি সেখানে ছিল না। বিধ্বস্ত ইঞ্জিন ও ক্ষতিগ্রস্ত ওয়াগন রেললাইনে দাঁড় করানো ছিল। পাশে একদল পাকিস্তানি সেনা পাহারায়। ওয়াজেদ আলী মিয়া মৃত্যুভয় উপেক্ষা করে দুজন সহযোদ্ধাকে নিয়ে সাহসিকতার সঙ্গে ইঞ্জিনের ২৫ গজের মধ্যে গিয়ে রকেট দিয়ে ইঞ্জিন সম্পূর্ণরূপে ধ্বংস করে দেন। রকেট নির্ভুল নিশানায় বিস্ফোরিত হয় ইঞ্জিনের মাঝ বরাবর।
ওয়াজেদ আলী মিয়া (দ্ব্যর্থতা নিরসন)
ওয়াজেদ আলী মিয়া নামটি নিম্নের ব্যক্তিবর্গকে নির্দেশ করতে পারেঃ
মহাকাল
মহাকাল (ল্যাটিন: Mahākāla, দেবনাগরী: महाकाल) হলেন হিন্দুধর্ম, বৌদ্ধধর্ম ও শিখধর্মের একজন সাধারণ দেবতা।
হিন্দুধর্ম অনুযায়ী, মহাকাল হিন্দু দেবী কালীর সঙ্গী এবং শাক্তধর্মের কালীকুল শাখার শীর্ষস্থানীয়দের অন্যতম। 
মহাকালকে বজ্রযান বৌদ্ধধর্মে, বিশেষত তিব্বতী ঐতিহ্যবাহী টাংমি (পূর্ব-এশীয় গুহ্য বৌদ্ধধর্ম) এবং সিংগনে (জাপানি গুহ্য বৌদ্ধধর্ম) "ধর্ম্মপাল" নামক সংরক্ষক দেবতা হিসাবেও আবির্ভূত হতে দেখা যায়। তিনি চীনে "দ্যহেইতিয়ান" (Dàhēitiān, 大黑天) এবং জাপানে "দ্যইকোকুতেন" (Daikokuten, 大黒天) নামে পরিচিত। শিখধর্মে, মহাকালকে মায়ার অধীশ্বর "কাল" হিসাবে উল্লেখ করা হয়।
"মহাকাল" হল সংস্কৃত "মহা" (महत्; "great") এবং "কাল"-এর (काल; "time/death") একটি বহুব্রীহি, যার অর্থ "সময়ের অতীত" বা মৃত্যু। 
আক্ষরিক তিব্বতি অনুবাদটি হল "নাগপো চেনপো" (Nagpo Chenpo), যদিও এই দেবতাকে উল্লেখের সময় তিব্বতিরা "গনপো" (Gönpo།, ওয়াইলি: mgon po) শব্দটি ব্যবহার করেন।
"শক্তিসঙ্গমতন্ত্র" অনুসারে, কালীর এই দাম্পত্যসঙ্গী অত্যন্ত ভয়-উদ্রেককারী। মহাকাল চতুর্ভূজ, ত্রিনেত্রযুক্ত এবং ১ কোটি কৃষ্ণবর্ণ অগ্নির বিগঠনের দীপ্তিসম্পন্ন; আটটি শ্মশানভূমির মধ্যস্থলে তিনি বাস করেন। তিনি আটটি মাথার খুলি দ্বারা ভূষিত, পাঁচটি মানুষের শবের উপর আসীন, হাতে একটি ত্রিশূল, একটি পাত্র, একটি তলোয়ার এবং একটি খড়্গ ধরে থাকেন। তিনি শ্মশানভূমির ভস্ম দ্বারা শোভিত এবং বেশকিছু সংখ্যক উচ্চৈঃস্বরে তীক্ষ্ণ চিৎকাররত শকুন ও শিয়াল দ্বারা পরিবেষ্টিত। এদের মধ্যে, তাঁর পাশে তাঁর সঙ্গিনী কালী অধিষ্ঠিতা এবং তাঁরা উভয়ে মিলে সময়ের প্রবাহকে প্রকাশ করেন।
মহাকাল ও কালী/মহাকালী উভয়েই ব্রহ্মের অন্তিম বিধ্বংসী শক্তিকে প্রকাশ করেন এবং তাঁরা কোনো নিয়মনীতির দ্বারা আবদ্ধ নন। এমনকি, সময় ও মহাশূন্যকে নিজেদের মধ্যে দ্রবীভূত করার শক্তি তাঁদের আছে এবং ব্রহ্মাণ্ডের বিচূর্ণীভবনের সময় তারা শূন্যাবস্থায় বর্তমান থাকেন। তারা কল্পের অবসানে ব্রহ্মাণ্ডের বিগঠনের জন্য দায়ী। তারা মহা অশুভ ও মহা অসুরদেরও বিলোপসাধন করেন, যখন অন্যান্য দেবতাগণ এমনকি ত্রিমূর্তিও তা করতে ব্যর্থ হন। মহাকাল এবং কালী পুরুষ, নারী, শিশু, জীবজন্তু, বিশ্বচরাচর ও সম্পূর্ণ ব্রহ্মাণ্ডকে কোনোরকম অনুকম্পা ছাড়াই পূর্ণধ্বংস করেন, কারণ তারা হলেন মূর্তিমান কাল বা সময়, আর সময় কোনোকিছুর দ্বারা আবদ্ধ নয় এবং সময় কোনোকিছু বা কারোর জন্য অনুকম্পা, প্রতীক্ষা প্রদর্শন করে না।
হিন্দুধর্ম অনুযায়ী, মহাকাল ব্রহ্মাণ্ডের চূড়ান্ত সংহারকর্তা শিব বা পরমশিবের বিধ্বংসী রূপ। তিনি হলেন মূর্তিমান কাল বা সময়, এমনকি "সময়ের অতীত" বা মৃত্যু; বিশ্বচরাচর ও সম্পূর্ণ ব্রহ্মাণ্ডের ভৌত-উপাদানকে কোনোরকম অনুকম্পা ছাড়াই পূর্ণধ্বংস করেন।
ওড়িশা, ঝাড়খণ্ড ও ডুয়ার্সের (উত্তরবঙ্গের অন্তর্ভুক্ত) কোনও কোনও জায়গায়, বন্য হাতিদের মহাকাল হিসাবে আরাধনা করা হয়।
ক্লদ লাঁজমান
ক্লদ লাঁজমান (জন্মঃ ২৭ নভেম্বর ১৯২৫; মৃত্যুঃ ৫ জুলাই ২০১৮) ছিলেন একজন ফরাসী চলচ্চিত্র নির্মাতা যিনি তার ১৯৮৫ সালের চলচ্চিত্র 'শোয়াহ' এর জন্যে ভালো পরিচিত, শোয়াহ হচ্ছে একটি ডকুমেন্টারী ফিল্ম যেখানে দ্বিতীয় বিশ্বযুদ্ধের সময় জার্মানীতে নাৎসি বাহিনীর হাতে নিহত ইহুদীদের দেখানো হয়েছে।
ক্লদ লাঁজমান প্যারিসের একটি ইহুদী পরিবারে জন্ম নেন যেটি পূর্ব ইউরোপ থেকে ফ্রান্সে অভিবাসিত হয়েছিল। তার একটি ভাই আছে যার নাম জ্যাক লাঁজমান। ক্লদ ফ্রান্সের ক্লার্মন্ট ফেরান্ড শহরে পড়ালেখা করেন। দ্বিতীয় বিশ্বযুদ্ধের সময় তার পরিবার পালিয়ে বেড়িয়েছিল। ক্লদ ১৭ বছর বয়সে ফরাসী আধা-সামরিক বাহিনী 'ফ্রেঞ্চ রেসিসট্যান্স' এ যোগ দেন জার্মান নাটশি বাহিনীর সঙ্গে লড়াই করার জন্য এবং ফ্রান্সের 'অভার্গনে'তে যুদ্ধ করেন। ক্লদ ফ্রান্সের আলজেরিয়ার যুদ্ধের বিরোধিতা করতেন এবং তিনি ১৯৬০ সালে যুদ্ধবিরোধী দরখাস্ত 'ম্যানিফেস্টো অব দ্য ১২১' এ স্বাক্ষর করেন।
১৯৫২ থেকে ১৯৫৯ পর্যন্ত তিনি লেখিকা সিমোন দ্য বোভোয়ার এর সঙ্গে বাস করতেন এবং তারা দৈহিক মিলনও করেন। ১৯৬৩ সালে ক্লদের জুডিথ মাগরে নামক এক ফরাসী অভিনেত্রী (চলচ্চিত্র) এর সঙ্গে বিয়ে হয়। তবে ১৯৭১ এ তাদের বিচ্ছেদ ঘটে, এবং পরে ক্লদ এ্যাঞ্জেলিকা ষ্রব্সডফ নামক এক জার্মান নারীর সঙ্গে বিবাহ বন্ধনে আবদ্ধ হন যিনি ছিলেন একজন লেখিকা। ক্লদ ষ্রব্সডফকে তালাক দিয়ে ১৯৯৫ সালে ডমিনিক পেটিথরী নামক আরেক নারীকে বিয়ে করেন। ক্লদের মেয়ে এ্যাঞ্জেলিক লাঁজমান ১৯৫০ সালে জন্ম জন্মগ্রহণ করেন এবং ছেলে ফেলিক্স লাজমান ১৯৯৩ তে জন্ম নেন।
লাঁজমান হচ্ছেন 'লেস তেম্পস মদার্নেস' (ফরাসী ম্যাগাজিন) এর প্রধান সম্পাদক যেটি জঁ-পল সার্ত্র এবং সিমোন দ্য বোভোয়ার বের করেছিলেন, এছাড়া ক্লদ সুইজারল্যান্ডের 'সাস-ফি' গ্রাম এর 'ইউরোপিয়ান গ্র্যাজুয়েট স্কুল' এর প্রভাষক ছিলেন। ২০০৯ সালে তিনি তার আত্মজীবনীমূলক গ্রন্থ 'লে লিভরে ডে প্যাটাগনি' বের করেন।
হাসান আলী
হাসান আলী (জন্ম: ৭ ফেব্রুয়ারি, ১৯৯৪) মান্দি বাহাউদ্দিন এলাকায় জন্মগ্রহণকারী প্রথিতযশা পাকিস্তানী আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। দলে তিনি মূলতঃ ফাস্ট বোলার হিসেবে খেলছেন। সাধারণ বোলিং ভঙ্গীমায় বলের বৈচিত্রতা আনয়ণে সবিশেষ পারদর্শী তিনি। ডানহাতে মিডিয়াম-ফাস্ট বোলিং করার পাশাপাশি নীচেরসারিতে ডানহাতে ব্যাটিং করে থাকেন। ঘরোয়া ক্রিকেটে পেশাওয়ার জালমি’র প্রতিনিধিত্ব করছেন তিনি।
আগস্ট, ২০১৬ সালে ইংল্যান্ড ও আয়ারল্যান্ড সফরে পাকিস্তানের ওডিআই দলের সদস্য মনোনীত হন। ১৮ আগস্ট, ২০১৬ তারিখে স্বাগতিক আয়ারল্যান্ডের বিপক্ষে তার ওডিআই অভিষেক ঘটে। ২২ জানুয়ারি, ২০১৭ তারিখে অস্ট্রেলিয়ার বিপক্ষে প্রথমবারের মতো পাঁচ-উইকেট লাভ করেন। এরপর ৭ সেপ্টেম্বর, ২০১৬ তারিখে স্বাগতিক ইংল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে তার। এপ্রিল, ২০১৭ সালে ওয়েস্ট ইন্ডিজের বিপক্ষে টেস্ট সিরিজ খেলার জন্য পাকিস্তান টেস্ট দলের সদস্য মনোনীত হন।
২০১৬ সালে পেশাওয়ার জালমি’র পক্ষে থেকে উদীয়মান শ্রেণীতে $১০,০০০ মার্কিন ডলারের বিনিময়ে চুক্তিবদ্ধ হন। পাকিস্তান সুপার লীগের উদ্বোধনী আসরে করাচী কিংসের বিপক্ষে তার অভিষেক ঘটে। ২০১৭ সালের আসরেও একই দলের খসড়া তালিকায় থাকেন। ১১ খেলায় অংশ নিয়ে ১২ উইকেট তুলে নেন ও দলের পক্ষে দ্বিতীয় সর্বোচ্চ উইকেট শিকারী হন।
সামাররা
সামাররা () হচ্ছে ইরাকের একটি শহর। বাগদাদের উত্তরে সালাহউদ্দিন প্রদেশে টাইগ্রিস নদীর পূর্ব পাড়ে অবস্থিত। ২০০৩ সালে শহরের আনুমানিক জনসংখ্যা ছিলো ৩৪৮,৭০০ জন। ইরাকে সাম্প্রদায়িক সহিংসতা চলাকালে (২০০৬-০৭) "সুন্নি ত্রিভুজ" সহিংসতার শিকার হয়। মধ্যযুগে সামাররা ছিলো আব্বাসীয় খিলাফতের রাজধানী এবং একমাত্র ইসলামী রাজধানী যা তার আদি পরিকল্পনা, স্থাপত্য এবং শৈল্পিক রেলিক ধরে রেখেছে। ২০০৭ সালে ইউনেস্কো সামাররাকে বিশ্ব ঐতিহ্যবাহী স্থান তালিকায় অন্তর্ভুক্ত করে।
জার্মান প্রত্নতত্ত্ববিদ আর্নেস্ট হার্জফেল্ড ১৯১১ থেকে ১৯১৪ সালের মধ্যে সর্বপ্রথম প্রাগৈতিহাসিক সামারায় ধ্বংসাবশেষ খনন করেন। সামারা সামারা সংস্কৃতির আদর্শ সাইট হিসেবে গড়ে ওঠে। ১৯৪৬ সাল থেকে ওয়াশিংটনডিসির ফ্রেয়ার গ্যালারি অভ আর্টে নোটবুক, চিঠি, অপ্রকাশিত খনন রিপোর্ট এবং ছবি ইত্যাদি প্রদর্শন করা হচ্ছে।
এই সভ্যতা নিকট প্রাচ্যের প্রথম নগর রাজ্য উবাইদ যুগের পাশাপাশি বেড়ে উঠতে থাকে। এটা ৫৫০০ খ্রিষ্টপূর্বাব্দে শেষ হয় এবং ৩৯০০ খ্রিস্টপূর্বাব্দে ধ্বসে পড়ে।
একটি রূপক আছে "সামারাতে পরোয়ানা পাওয়া" হচ্ছে মৃত্যুর সমান, একটি প্রাচীন ব্যবলনীয় মিথের সংগে সম্পর্কিত, অনুবাদিত বর্ণনা করেছেন উইলিয়াম সমারসেট মম্, যেখানে মৃত্যু ভাষ্যকার এবং কেন্দ্রীয় চরিত্র উভয়ই।
ইসলামী সন্ত্রাসবাদ
ইসলামী সন্ত্রাসবাদ' হল এক ধরনের ধর্মীয় সন্ত্রাসবাদ যা ধর্মের নামে বিভিন্ন উদ্দেশ্য অর্জন করতে কোন ব্যক্তি বা গোষ্ঠী দ্বারা চর্চা করা হয়। 
এরা গণহত্যা , আত্মঘাতি বোমা বিস্ফোরণ , সাধারণ মানুষকে হত্যা প্রভৃতি হিংস্র কাজকর্মের মাধ্যমে সন্ত্রাসবাদী কর্মকাণ্ড করে থাকে।
ইসলামী সন্ত্রাসবাদীরা সন্ত্রাসবাদী কর্মকাণ্ড যা ন্যায়সঙ্গত করার উদ্দেশ্যে ইসলাম ধর্মের নাম ব্যবহার করে থাকে। বিভিন্ন ব্যক্তি ও গোষ্ঠী তাদের রাজনৈতিক স্বার্থ উদ্ধারের জন্য ইসলাম রক্ষা কিংবা ইসলামী আইন প্রতিষ্ঠার নাম করে নিরীহ মানুষ হত্যা, আত্মঘাতি বোমা বিস্ফোরণ কিংবা ধ্বংসাত্মক যে সকল কর্মকাণ্ড করে থাকে তাকে সার্বিক ভাবে ইসলামী সন্ত্রাসবাদ বলা হয়। সাম্প্রতিক কালে ইরাকি আধিপত্যবাদি ইসলামী ষ্টেট তাদের রাজনৈতিক উদ্দেশ্য চরিতার্থ করার উদ্দেশ্যে খিলাফত প্রতিষ্ঠার ঘোষণা দেয় এবং ইসলামে নিষিদ্ধ হিংসাত্মক কর্মকাণ্ড যেমন বিনাবিচারে বিভিন্ন সম্প্রদায়ের মানুষ হত্যা, শিরশ্ছেদ ও আগুনে পুড়িয়ে প্রতিপক্ষ ও বেসামরিক ব্যক্তিদের হত্যা ,প্রাচীন পুরাতাত্ত্বিক নিদর্শন ধ্বংস করার মাধ্যমে ইসলামী স্টেট ইসলাম বিরোধী বা ইসলামের শত্রু সংগঠন হিসাবে মুসলিম সম্প্রদায়ের কাছে বিবেচিত হয়েছে।
সাম্প্রতিক কালে ইসলামী সন্ত্রাসের প্রভাব সারা বিশ্বে প্রসারিত হয়েছে। আফ্রিকা ও এশিয়ার বিভিন্ন মুসলিম সংখ্যাগরিষ্ঠ দেশ ছাড়াও ইউরোপ, রাশিয়া ও মার্কিন যুক্তরাষ্ট্রে এর প্রভাব দেখা গেছে, এবং এই সমস্ত আক্রমণের শিকার হয়েছে মুসলিম ও অ-মুসলিম উভয়েই। সর্বাধিক আক্রান্ত মুসলিম-অধ্যুষিত অঞ্চলসমূহে এই সন্ত্রাসবাদীরা সশস্ত্র স্বাধীন প্রতিবাদী সংগঠন, রাষ্ট্রীয় প্রতিরোধ ও রাজনৈতিকভাবে উদারপন্থী মুসলিম প্রতিবাদের মুখোমুখি হয়েছে।
আক্ষরিকভাবে ইসলামী সন্ত্রাসবাদের অস্তিত্ব সম্পর্কে সংশয়ের অবকাশ না থাকলেও কেউ কেউ এই শব্দবন্ধের যথেচ্ছ প্রয়োগের সমালোচনা করেছেন। বিভিন্ন পাশ্চাত্য রাজনৈতিক বক্তৃতায় এর যথোচিত বিবেচনারহিত ব্যবহারকে "অ-সৃষ্টিশীল", "অসুবিধাজনক", "তীব্র রাজনৈতিকীকরণ সঞ্জাত ও যুক্তিগতভাবে তর্কযোগ্য" এবং "সাম্প্রদায়িক সম্প্রীতির পরিপন্থী" হিসেবে বর্ণনা করা হয়েছে। আবার, এই শেষোক্ত মতবাদটিকেও অনেকে পলায়নপর মানসিকতার চিহ্ন হিসেবে সমালোচনা করেছেন।
ইউরোপোলের রিপোর্ট অনুযায়ী বিশ্বে সন্ত্রাসীদের ০.৪ শতাংশ মুসলিম। ইউরোপ ও আমেরিকার তথ্য বিশ্লেষণ করে দেখা যায়, বিশ্বের মোট সন্ত্রাসী ঘটনার ৫ শতাংশের কমের জন্য মুসলমানরা দায়ী। এফবিআই’র সরকারী নথিপত্রের আলোকে এক গবেষণায় দেখা যায়, ১৯৮০ থেকে ২০০৫ সাল পর্যন্ত যুক্তরাষ্ট্রের মাটিতে সংঘটিত সব সন্ত্রাসী আক্রমণের ৬ শতাংশের জন্য দায়ী মুসলমানরা। বাকী ৯৪ শতাংশের জন্য দায়ী ছিল অন্যরা (ল্যাতিনরা ৪২ শতাংশ, চরম বামপন্থীরা ২৪ শতাংশ, চরমপন্থী ইহুদীরা ৭ শতাংশ, কমিউনিষ্টরা ৫ শতাংশ, অন্য গ্রুপগুলো ১৬ শতাংশ)। আর ইউরোপে মুসলিম সন্ত্রাসী এক শতাংশেরও কম। হেগভিত্তিক ইউরোপিয়ান পুলিশ অফিস তথা ইউরোপোলের ইইউ টেরোরিজম সিচুয়েশন অ্যান্ড ট্রেন্ড রিপোর্টে এমনটা পাওয়া গেছে।
প্রবেশন
প্রবেশন অর্থ "পরীক্ষাকাল"। প্রবেশন বলতে কোন অপরাধীকে তার প্রাপ্য শাস্তি স্থগিত রেখে, কারাবদ্ধ না রেখে বা কোন প্রতিষ্ঠানে আবদ্ধ না করে সমাজে খাপ খাইয়ে চলার সুযোগ প্রদান করাকে বোঝায় ।প্রবেশন ব্যবস্থায় প্রথম ও লঘু অপরাধে আইনের সাথে সংঘর্ষে বা সংস্পর্শে  আসা শিশু-কিশোরেরা বা অন্য কোন প্রাপ্ত বয়স্ক ব্যাক্তিকে প্রথম ও লঘু অপরাধে দায়ে কারাগারে বা অন্য কোন প্রতিষ্ঠানে না রেখে আদালতের নির্দেশে প্রবেশন অফিসারের তত্ত্বাবধানে এবং শর্ত সাপেক্ষে তার পরিবার ও সামাজিক পরিবেশে রেখে কৃত অপরাধের সংশোধন ও তাকে সামাজিকভাবে একিভূত করণের সুযোগ দেয়া হয়।
প্রবেশন একটি অপ্রাতিষ্ঠানিক ও সামাজিক সংশোধনী কার্যক্রম। এটি অপরাধীর বিশৃঙ্খল ও বেআইনি আচরণ সংশোধনের জন্য একটি সুনিয়ন্ত্রিত কর্ম পদ্ধতি। এখানে অপরাধীকে পুনঃঅপরাধ রোধ ও একজন আইনমান্যকারী নাগরিক হিসেবে গড়ে উঠার জন্য সহায়তা করা হয়।
দি প্রবেশন অব অফেন্ডার্স অর্ডিন্যান্স, ১৯৬০(১৯৬৪ সনে সংশোধিত) এর আওতায় ক্ষমতা প্রাপ্ত আদালত প্রথম ও লঘু অপরাধে জড়িত শিশু কিশোর বা প্রাপ্ত বয়স্ক ব্যক্তিকে শর্ত সাপেক্ষে ১(এক) থেকে ৩(তিন) বছরের জন্য প্রবেশন মঞ্জুর করতে পারে। তবে শিশু-কিশোরদের জন্য এ আইনগত সুবিধা অগ্রাধিকার পায়। শিশু আইন ২০১৩ এর আওতায়ও শিশু-কিশোরেরা শিশু আদালতের মাধ্যমে প্রবেশন ব্যবস্থার সুযোগ পায়। উপরোক্ত ২ টি আইনের আওতায় বিজ্ঞ বিচারকদের সহায়তা করার জন্য, আদালতের শর্তাবলী যথাযথভাবে প্রতিপালিত হচ্ছে কিনা তা দেখার জন্য এবং তত্তাববধান ও সংশোধনী কার্যক্রম পরিচালনার জন্য সমাজসেবা অধিদফতরের প্রবেশন অফিসারদেরকে দায়িত্ব প্রদান করা হয়।
প্রবেশন মঞ্জুর করা মূলতঃ বিজ্ঞ আদালতের একটি স্বেচ্ছাধীন ক্ষমতা।প্রবেশন ব্যবস্থায় বিচার কার্যের আনুষ্ঠানিকতা সম্পন্ন হওয়ার পর কোন ব্যক্তি যখন আইনের দৃষ্টিতে দোষী সাব্যস্থ হওয়ার উপক্রম হয় কিংবা ব্যক্তি যদি দোষ স্বীকার করে তখন বিজ্ঞ আদালতের কাছে প্রবেশনের সুযোগ পাওয়ার জন্য আদালতের গোচরিভূত করা যায়। আদালত যদি উপযুক্ত মনে করেন যে, আইনের অধীনে প্রবেশন আদেশের শর্তাবলী পালনে অঙ্গীকারাবদ্ধ করে অপরাধী তার সংশোধন ও পুনর্বাসনে উপকৃত হতে পারে, তখন আদালতে নিয়োজিত প্রবেশন অফিসারকে অপরাধীর চরিত্র, প্রাক বংশ পরিচয়, পারিবারিক পারিপাশ্বিক ও তথ্যাদি বা অবস্থাদি তদন্ত করে একটি প্রাক দন্ডাদেশ প্রতিবেদন আদালতের নিকট দাখিল করার অনুরোধ করেন। তদন্তে প্রবেশন অফিসার যদি বুঝতে পারেন যে, অপরাধীর প্রবেশনের বা সমাজ ভিত্তিক সংশোধনের সুযোগ রয়েছে তা হলে তিনি প্রবেশনের সুপারিশ করেন। অন্যথায় অপরাধীকে শান্তি পেতে হয়। বিজ্ঞ আদালত মামলার কাগজপত্র ও সার্বিক অবস্থা পর্যালোচনা করে  স্ব-উদ্যোগেও প্রবেশন মঞ্জুর করতে পারেন।